Solvik Yoga

Morgen/ Senior Yoga – Mandag. Bolk 2 Høst 2026
2026-10-12 09:00 - 2026-11-30 10:00 UTC | Solvik Yoga, Stålverksvegen 63, Skallstøperiet, 2. etasje, Jørpeland, Norway
Yoga er ment å være tilgjengelig og helsefremmende for alle – uansett alder, erfaring eller fysisk utgangspunkt. Denne timen bygger på klassiske yogaøvelser, samtidig som vi legger stor vekt på tilpasning og individuelle behov. Du trenger ikke være myk eller sterk fra før – vi møter kroppen der den er.
Dette er en rolig og trygg time som passer spesielt godt for godt voksne og seniorer, men også for deg som kjenner på stivhet, smerter eller andre fysiske utfordringer. Øvelsene er skånsomme og funksjonelle, og kan bidra til økt bevegelighet, bedre kroppsholdning og en sterkere og mer stabil kropp i hverdagen.
Vi jobber med:

aktive øvelser som styrker muskulatur vi bruker i daglige bevegelser – som å reise seg, bære, gå og holde balansen
myke bevegelser som smører ledd og øker blodsirkulasjonen
øvelser for balanse og koordinasjon, som kan styrke trygghet og stabilitet
pusteteknikker som roer nervesystemet og kan redusere stress
avspenning som gir kroppen mulighet til restitusjon og bedre søvn

Timen tilpasses alltid den enkelte. Dersom det er utfordrende å ligge på gulvet eller stå lenge, tilbyr vi gode alternativer med stol eller støtte. Dette gjør at flere kan delta og oppleve mestring, bevegelsesglede og kontakt med egen kropp.
Selv om timen er spesielt tilrettelagt for godt voksne, er den like verdifull for yngre deltakere som ønsker å starte dagen med yoga og fokus på tilstedeværelse, pust og kroppslig bevissthet.
Dette er en time hvor du får:

senke tempoet
lande litt mer i deg selv
bygge styrke og bevegelighet på en trygg måte
oppleve mestring – uansett nivå

En liten pause i hverdagen, der kroppen får jobbe – og hodet får hvile.

Yoga I - Mandag. Bolk 2, høst 2026
2026-10-12 19:30 - 2026-11-30 20:30
YOGA I – Viderekommende
Dette er et kurs for viderekommende, og passer for deg som har deltatt på Nybegynnerkurs, eller et annet kurs der du har fått en introduksjon til grunnleggende yogastillinger, mer presis justering og bruk av yogautstyr tilpasset din kropp.
Timene bygger videre på klassisk yoga med fokus på pust, balanse og styrke. Vi går dypere inn i stillingene, jobber mer presist og utforsker mer effektive øvelser. Du vil utvikle økt forståelse for egen kropp, bevegelsesmønster og samspillet mellom pust og bevegelse.
Kurset passer for deg som har deltatt på andre kurs der teknikk og bruk av yogautstyr allerede er kjent. Øvelsene kan modifiseres ved behov.
Dette kurset er for deg som ønsker å utforske yogapraksisen din videre og bli tryggere i både øvelser, pust og kroppslig tilstedeværelse.

Rolig Yoga - Tirsdag. Bolk 2 - høst 2026
2026-10-13 08:00 - 2026-12-01 17:00
Timen er delt i to.
Første del består av rolige, aktive stillinger som bygger styrke, bevegelighet og balanse. Her jobber vi hovedsakelig med sittende og liggende øvelser, hvor du får tid til å utforske kroppen på en trygg og kontrollert måte. Denne delen gir en skånsom aktivering av muskulatur og sirkulasjon, samtidig som nervesystemet stimuleres på en balansert måte som kan øke kroppslig tilstedeværelse og kontakt.
Andre del består av øvelser som roer ned og gir dypere restitusjon til kroppen, i et langsomt og støttende tempo. Her kombinerer vi restorative stillinger, pusteteknikker og avspenning. Denne delen er spesielt rettet mot å aktivere det parasympatiske nervesystemet – “rest and digest”-systemet – som hjelper kroppen å gå inn i en tilstand av hvile, reparasjon og regenerering.
Gjennom bevisst pust og rolige posisjoner stimuleres blant annet vagusnerven, som spiller en viktig rolle i å regulere stressrespons, hjerterytme og indre ro. Når dette systemet aktiveres, kan kroppen lettere slippe spenninger, redusere stressnivå og støtte naturlig restitusjon.
Timen gir derfor en dyp gjenoppbyggende effekt, hvor mindre faktisk kan være mer. Når tempoet senkes, får kroppen mulighet til å jobbe dypere – ikke bare i muskler og ledd, men også i bindevev og nervesystem. Dette kan gi økt smidighet, bedre sirkulasjon og en opplevelse av å “lande” i kroppen.
Timen passer godt for deg som har skader eller smerter i kroppen, ønsker yoga som restitusjonstrening, eller som kjenner på stress og behov for å roe ned et overaktivt system.
Det gis alltid alternative øvelser underveis, samt tips til bruk av yogautstyr tilpasset dine behov, slik at praksisen blir trygg, støttende og tilgjengelig for alle.
Vi har samme type time også dagtid, «Lunsj Yoga» torsdager.
I perioder med mye smerter, plager eller større fysiske eller mentale utfordringer, anbefales det å bestille private timer. Da får du et mer individuelt tilpasset opplegg med tett oppfølging, slik at øvelsene kan justeres spesifikt etter din kropp, dine behov og din dagsform.

Sterk Mamma - Barsel trening. Bolk 2, høst 2026
2026-10-14 12:45 - 2026-12-02 13:45
En trygg og inspirerende gruppetime for deg som ønsker å trene og ha babyen din med. Her får du mulighet til å styrke kroppen etter svangerskap og fødsel sammen med andre mødre i samme livsfase.
Vi fokuserer på:

Funksjonell styrketrening
Stabilitet og bevegelighet
Opptrening av kjerne- og setemuskulatur
Bekkenbunn og bevissthet omkring pusten

Timen passer fra etter 6-ukers kontroll for mammaer (8 uker etter keisersnitt), i samråd med jordmor eller lege.
Økten består av enkle og effektive øvelser – noen gjør du alene, og noen kan du gjøre sammen med babyen. Baby kan:

Ligge på et pledd ved siden av deg
Sitte i vippestol
Være med i bæresele
Holdes i armene under enkelte øvelser– alt tilpasses babyens alder og utviklingsstadium.

Dette er en inkluderende og fleksibel time hvor både mamma og baby er velkommen – enten baby er i krabbestadiet, liker å ligge rolig, eller helst vil være tett inntil. Amming, flaskemating og bleieskift tar du selvfølgelig når det passer for dere – her følger vi babyens rytme og behov.

En variert time med innslag av:

Mobilitet
Styrke og funksjonell trening (TABATA/ sirkeltrening)
Skånsomme øvelser ved bruk av egen kroppsvekt og strikker.
Pilates, Yoga – kjernefokus

Yoga I - Onsdag. Bolk 2, høst 2026
2026-10-14 17:00 - 2026-12-02 18:00
Dette er et kurs for viderekommende, og passer for deg som har deltatt på Nybegynnerkurs, eller et annet kurs der du har fått en introduksjon til grunnleggende yogastillinger, mer presis justering og bruk av yogautstyr tilpasset din kropp.
Timene bygger videre på klassisk yoga med fokus på pust, balanse og styrke. Vi går dypere inn i stillingene, jobber mer presist og utforsker mer effektive øvelser. Du vil utvikle økt forståelse for egen kropp, bevegelsesmønster og samspillet mellom pust og bevegelse.
Kurset passer for deg som har deltatt på andre kurs der teknikk og bruk av yogautstyr allerede er kjent. Øvelsene kan modifiseres ved behov.
Dette kurset er for deg som ønsker å utforske yogapraksisen din videre og bli tryggere i både øvelser, pust og kroppslig tilstedeværelse.

Yoga for Menn, bolk 2 - Høst 2026
2026-10-14 19:30 - 2026-12-02 20:30
Dette er en yogatime spesielt tilrettelagt for menn. Enten du kjenner på spenninger og stivhet i kroppen, sliter med ryggplager, trener mye løping, sykling, styrke, eller bare trenger et avbrekk fra stress, kan yoga være det som gir balanse til både kropp og hode.
Yoga handler ikke om å være myk eller fleksibel – det handler om å møte kroppen der den er, og gradvis bygge styrke, bevegelighet og tilstedeværelse.
I dagens samfunn er mange utsatt for stillesittende arbeid, lange dager foran skjerm, tunge løft eller ensidige bevegelser. Dårlige arbeidsstillinger, stramme hofter, vond rygg og anspent nakke er blitt vanlig – og stress legger seg som en ekstra byrde på kroppen. Her kan yoga gjøre en stor forskjell.
Gjennom enkle, men effektive øvelser løsner du opp i spenninger, styrker kjernemuskulaturen og forbedrer kroppsholdningen. Samtidig lærer du å puste dypere og roe ned både uro og tankekjør – noe som er gull verdt i en travel hverdag.
Mange opplever at yoga gir bedre restitusjon, forebygger skader og forbedrer både balanse, bevegelighet og mental tilstedeværelse. I tillegg gir det et rom for å senke skuldrene og gi kroppen og sinnet det de faktisk trenger.
Du trenger verken være myk eller godt trent – du trenger bare møte opp.

Lunsj Yoga – Torsdag. Bolk 2, høst 2026
2026-10-15 11:00 - 2026-12-03 12:00
Lunsj Yoga – ro og påfyll midt på dagen
Lunsj Yoga er en rolig og nærende yogatime som gir deg mulighet til å stoppe opp, hente deg inn og gi kroppen det den trenger – midt i en travel dag. Timen er designet for å skape balanse mellom aktivitet og hvile, og passer like godt for nybegynnere som for deg med erfaring fra yoga. Timen utfyller Rolig Yoga og har samme myke, gjenoppbyggende fokus, men er tilpasset et kortere tidsrom midt på dagen.
Timen er delt i to deler:
Første del – rolig, aktiv bevegelseI den første delen jobber vi med rolige, aktive yogastillinger som styrker og mobiliserer nakke, skuldre, rygg og hofter – områder som ofte blir belastet av stillesitting, ensidig arbeid eller stress. Øvelsene utføres i et rolig tempo med fokus på kroppskontakt, stabilitet og bevisst bevegelse. Målet er å øke sirkulasjon, redusere spenninger og gi kroppen en følelse av støtte og trygghet, samtidig som nervesystemet stimuleres på en balansert og regulerende måte.
Andre del – restitusjon, pust og avspenningI den andre delen av timen senkes tempoet ytterligere. Her jobber vi med restorative og gjenoppbyggende øvelser som gir kroppen rom til å hvile, slippe spenninger og hente seg inn. Stillinger holdes over litt lengre tid og kombineres med rolige pusteteknikker og guidet avspenning. Denne delen hjelper kroppen inn i det parasympatiske nervesystemet – “rest and digest” – hvor vagusnerven aktiveres og støtter dypere ro, restitusjon og balanse i både kropp og sinn.
En time for restitusjon og balanseLunsj Yoga har et tydelig fokus på restitusjon, tilstedeværelse og egenomsorg. Selv om timen er kortere og mer kompakt enn Rolig Yoga, har den samme gjenoppbyggende effekt – bare mer tilpasset en pause midt på dagen.
Timen passer spesielt godt for deg som:

har skader, smerter eller spenninger i kroppen
ønsker yoga som restitusjonstrening
kjenner på stress, uro eller høy belastning i hverdagen
trenger en myk, men effektiv pause i løpet av dagen

Du går fra timen med en følelse av ro, økt bevegelighet og ny energi – klar til å møte resten av dagen med mer overskudd og bedre kontakt med kroppen.

HIIT/ Styrke - Torsdag. Bolk 2, høst 2026
2026-10-15 18:15 - 2026-12-03 19:15
HIIT / Styrke – smart, effektiv og helhetlig trening
HIIT / Styrke er en effektiv og variert helkroppstime der styrke, puls og kroppsbevissthet kombineres på en trygg og gjennomtenkt måte. Timen er lagt opp slik at alle skal oppleve mestring – uansett erfaring, form eller utgangspunkt.
Du styrer selv intensiteten. Fokus ligger på kvalitet fremfor kvantitet, og på å lære hvordan du kobler på muskulaturen riktig for å trene smart og få best mulig utbytte av øvelsene, uavhengig av nivå eller tilpasning. Kroppsbevissthet, teknikk og god linjering står sentralt gjennom hele timen.
Oppbygging av timen (med små justeringer ved behov):

Pust og kort meditasjonVi starter med rolig pust og tilstedeværelse for å jorde deg, lande i kroppen og koble på fokus i nuet.

Mobilitet / yogaMyke bevegelser og mobiliserende øvelser for å varme opp kroppen, øke smidighet og forberede muskler og ledd på videre arbeid.

Høyintensitet styrke- og kroppsvektøvelserEffektive øvelser for hele kroppen, med variasjoner og tilpasninger slik at alle kan delta på sitt nivå. Øvelsene justeres etter behov og eventuelle utfordringer på matta, med mål om trygg gjennomføring og mestring for alle.

Avspenning og restitusjonTimen avsluttes med rolige, restorative øvelser som gir kroppen mulighet til å roe ned, slippe spenninger og hente seg inn.

Vi trener barføtt for å styrke føtter og ankler, forbedre balanse og øke kroppskontakten. Det gir også bedre forutsetninger for god teknikk og stabilitet i hele kroppen. Yogautstyr og annet utstyr brukes aktivt som støtte for å tilpasse øvelsene.
NivåTimen passer for både nye og erfarne deltakere – fra utrente til godt trente. Dette er en lavterskel styrketime der øvelsene tilpasses individuelt, og hvor målet er at alle skal føle seg trygge, sett og oppleve mestring.
